**ТАРИФА**

**за таксите, които се събират по Закона за държавната собственост**

 Приета с ПМС № 26 от 3.02.2011 г., обн., ДВ, бр. 13 от 11.02.2011 г., в сила от 11.02.2011 г., изм., бр. 85 от 28.10.2016 г.

 **Чл. 1.** За издаване на удостоверение за наличие или липса на акт за държавна собственост се събират следните такси:

 1. (изм. – ДВ, бр. 85 от 2016 г. ) за обикновена услуга в срок от 7 работни дни - 10 лв. за всеки имот;

 2. (изм. – ДВ, бр. 85 от 2016 г. ) за бърза услуга в срок до 3 работни дни - 15 лв. за всеки имот;

 3. (отм. – ДВ, бр. 85 от 2016 г. ).

 **Чл. 2.** За издаване на удостоверение за наличие или липса на претенции за възстановяване на собствеността се събират следните такси:

 1. (изм. – ДВ, бр. 85 от 2016 г. ) за обикновена услуга в срок от 7 работни дни - 15 лв. за всеки имот;

 2. (изм. – ДВ, бр. 85 от 2016 г. ) за бърза услуга в срок до 3 работни дни - 22,50 лв. за всеки имот;

 3. (отм. – ДВ, бр. 85 от 2016 г. ).

 **Чл. 3.** За издаване на удостоверение, че имотът е отписан от актовите книги на имотите - държавна собственост, се събират следните такси:

 1. (изм. – ДВ, бр. 85 от 2016 г. ) за обикновена услуга в срок 7 работни дни - 10 лв.;

 2. (изм. – ДВ, бр. 85 от 2016 г. ) за бърза услуга в срок до 3 работни дни - 15 лв.;

 3. (отм. – ДВ, бр. 85 от 2016 г. ).

 **Чл. 4.** (1) Таксата за издаване на удостоверение се заплаща при подаване на искането.

 (2) Срокът за издаване на удостоверението започва да тече от деня, следващ датата на завеждане на искането, комплектувано с документи, необходими за извършване на исканата услуга и за платената такса. Срокът изтича в края на работното време на последния ден от срока.

 (3) Когато искането не е комплектувано със съответните документи, срокът по ал. 1 започва да тече от датата на отстраняване на непълнотите или нередовностите.

 (4) Таксите постъпват по бюджета на съответния държавен орган или бюджетна организация, извършваща услугата.

**ЗАКЛЮЧИТЕЛНА РАЗПОРЕДБА**

 **Параграф единствен.** Тарифата се одобрява на основание чл. 82а, ал. 1 от Закона за държавната собственост.

————————————————————————————————

 ПРЕХОДНА РАЗПОРЕДБА

 към Постановление № 267 на Министерския съвет

от 21 октомври 2016 г. за изменение на Тарифата за таксите,

които се събират по Закона за държавната собственост

 (ДВ, бр. 85 от 2016 г.)

 § 4. (1) Процедурите, започнали преди влизането в сила на това постановление, се довършват в досегашните срокове.

 (2) Начало на процедурата по ал. 1 е датата, на която заинтересованото лице е направило искане за издаване на удостоверение пред компетентния орган.